10 करोड़ में खरीदे शेयर 275 करोड़ में बेचे
पेटीएम में निवेश पर रिलायंस कैपिटल को 7 साल में 2650% मुनाफा, पेटीएम की वैलुएशन बढ़कर 33,500 करोड़ रु. हुई
अनिलअंबानी समूह की कंपनी रिलायंस कैपिटल ने पेटीएम में निवेश पर बड़ा मुनाफा कमाया है। इसने 2010 में पेटीएम की मातृ कंपनी वन97 कम्युनिकेशंस में करीब एक फीसदी हिस्सेदारी सिर्फ 10 करोड़ रुपए में खरीदी थी। इसने इसे चाइनीज ईकॉमर्स कंपनी अलीबाबा और उसकी सहयोगी कंपनी एंट फाइनेंशियल को 275 करोड़ रुपए में बेच दिया है। यानी सात साल में रिलायंस कैपिटल को 2650% मुनाफा हुआ है। इस डील के बाद पेटीएम की वैलुएशन करीब 33,500 करोड़ रुपए आंकी जा रही है। पेटीएम में अलीबाबा और एंट फाइनेंशियल की पहले ही करीब 40% हिस्सेदारी है। इसने ईकॉमर्स फर्म स्नैपडील में भी इक्विटी ले रखी है।
डील के बारे में दोनों कंपनियों ने टिप्पणी से इनकार किया है। अनिल अंबानी समूह की फाइनेंशियल सर्विसेज कंपनी रिलायंस कैपिटल ने कुछ समय पहले कहा था कि वह नॉन-कोर ऐसेट बेचेगी। इसने पेटीएम में तब पैसे लगाए थे जब वन97 कम्युनिकेशंस का आईपीओ लाने की चर्चा थी। हालांकि बाद में कंपनी ने आईपीओ का इरादा छोड़ दिया।
विजय शेखर शर्मा ने 325 करोड़ में बेचे थे एक फीसदी शेयर
पेटीएमके संस्थापक-सीईओ विजय शेखर शर्मा ने पेरेंट कंपनी वन97 कम्युनिकेशंस में अपनी एक फीसदी हिस्सेदारी 325 करोड़ रु. में बेची थी। माना जा रहा है कि यह पैसा पेमेंट बैंक में लगाया गया, जो जल्दी शुरू होने वाला है।
वन97 कम्युनिकेशंस की इकाई ‘पेटीएम ईकॉमर्स’ में भी रिलायंस कैपिटल की हिस्सेदारी है। पेरेंट कंपनी में निवेश के कारण ‘पेटीएम ईकॉमर्स’ में इसे मुफ्त में हिस्सा मिला था। अलीबाबा सिंगापुर और निवेश फर्म सैफ पार्टनर्स भी ‘पेटीएम ईकॉमर्स’ में करीब 1,350 करोड़ रु. लगा रही है। इससे ‘पेटीएम ईकॉमर्स’ की वैलुएशन 6,700 करोड़ रु. आंकी जा रही है। वन97 कम्युनिकेशंस की तीन इकाइयां हैं- पेटीएम ईकॉमर्स, पेटीएम पेमेंट्स बैंक और पेटीएम मोबाइल सॉल्यूशंस। मोबाइल वॉलेट सर्विस पेटीएम पेमेंट्स बैंक देती है।
2017
2016
2016
मार्च
दिसंबर
अगस्त
आंकड़े करोड़ रुपए में
33,500
32,500
31,042
bho_Deva hin_Deva hin_Deva hin_Deva hin_Deva hin_Deva hin_Deva unk unk unk mai_Deva bho_Deva awa_Deva hin_Deva unk unk unk